આરબીઆઈએ સ્પષ્ટ કર્યું કે રિટેલ પેમેન્ટ બજારમાં આંગળીના વેઢે ગણાય તેટલી કંપનીઓ હોવાથી ‘કોન્સ્ટ્રેશન રિસ્ક’ની સંભાવના વધવાનું જોખમ રહે છે. એટલે કે થોડી કંપનીઓ પર નિર્ભર રહેવાથી સ્થિતિમાં સિસ્ટમ પડી ભાંગવાની સંભાવના ઉદ્ભવી શકે છે. આને ધ્યાનમાં લઈને આરબીઆઈએ ડિજિટલ પેમેન્ટ ક્ષેત્રની અન્ય કંપનીઓને પ્રોત્સાહન આપવાની યોજના બનાવી છે, જેથી દેશ વ્યાપી પેમેન્ટ પ્લેટફોર્મને વધુ પ્રોત્સાહન પુરું પાડી શકાય અને આ ક્ષેત્રમાં ઈનોવેશન તેમજ સ્પર્ધાને વેગ મળી શકે. આરબીઆઈએ સ્પષ્ટ જણાવ્યું કે તે આ સંબંધમાં 30 સપ્ટેમ્બર સુધીમાં સામાન્ય લોકોને ધ્યાનમાં રાખીને પોલિસી પેપર લાવશે.